Actualitzat (26/05 14:h)\nEls casos de Covid-19 al Baix Empordà s'enfilen fins als 525, 9 més que dimarts. Les dades dels Serveis de Salut Integrats del Baix Empordà mostren com la corba de contagis es manté estable a la baixa.\nEl nombre d'ingressats a l'Hospital de Palamós en estat greu és de sis mentre que les víctimes mortals es mantenen en les 55. Per altra banda, 176 persones que es trobaven en estat greu han estat donades d'alta des de l'inici de la pandèmia.\nD'entre els contagiats a la comarca ara mateix n'hi ha 19 que són professionals sanitaris.\nEls Serveis de Salut Integrats del Baix Empordà han indicat que ja no faran públiques més dades d'incidència de coronavirus ja que la pandèmia a la comarca es manté baixa i sense canvis. Així que aquest dijous és l'últim dia que facilitaran les dades.


A punt pel desè aniversari del festival Còmic de Figueres\nAlt Empordà - 20/03/2017 - 22:32\nSe celebrarà del 13 al 16 d'abril i comptarà amb Marc Martínez, Yolanda Ramos i Guillem Albà\nImagen 1 de 1 - Festival Còmic Figueres\nEl festival Còmic de Figueres celebrarà aquest any el seu desè aniversari amb una proposta carregada d'humor. Del 13 al 16 d'abril, la capital de l'Alt Empordà s'omplirà de nou de riallades gràcies als espectacles de noms com The Umbilical Brothers, Yolanda Ramos, Marc Martínez o Guillem Albà i la Marabunta.\nLa cita, que dimecres farà pública la seva programació completa, arrencarà amb una gala inaugural que servirà de menú degustació per a tot el que el públic trobarà al cap de setmana. La monologuista Yolanda Ramos i The Umbilical Brothers, Guillem Albà i l'Orquestra Marabunta, el figuerenc Àngel Amieva o els populars Xuriguera i Faixedas celebraran la dècada del Festival Còmic i donaran el tret de sortida a la cita altempordanesa el dijous 13.\nL'endemà, 14, serà el torn de The Umbilical Brothers i el polifacètic Guillem Alba que, amb "Marabunta", barrejarà de nou música i clown en una proposta multipremiada. El dissabte 15 actuarà Marc Martínez que, trencant amb la imatge del malvat personatge del thriller "Nit i dia", provocarà el riure dels espectadors com si de deu monologuistes es tractés. Dels darrers a actuar seran Aga-Boom, que diumenge 16 tornen al Teatre el Jardí de Figueres des de Las Vegas per bufar les espelmes amb el públic figuerenc.\nA més, el festival Còmic també proposa sessions de ioga del riure, cursos de risoteràpia, teatre als barris, l'estrena del darrer espectacle de Marcel Tomàs o microteatre a la Fundació Clerch i Nicolau.


CINESI Consultoria de Mobilitat i Transport | Projectes Europeus\nDesprés d’una reeixida participació en el projecte BYPAD l’any 2007, Cinesi va decidir fer un pas endavant per involucrar-se de manera més activa en projectes europeus. La base de tots els projectes en els quals ha participat Cinesi és l’intercanvi d’informació, experiències i coneixements entre socis d’arreu d’Europa.\nArran dels diferents projectes en els quals ha intervingut, Cinesi ha establert una estreta col·laboració amb empreses, consultories, administracions públiques i universitats d’arreu del continent europeu.\nLa participació en aquest tipus de projectes permet a Cinesi estar a l’avantguarda de les novetats en la gestió i planificació de la mobilitat i el transport en l’àmbit europeu.\nEl rol de Cinesi en aquests projectes ha estat molt variat: des de coordinar i liderar projectes (Seemore i Biosire), a ser responsables de paquets de treball específics (Advance i Benefit), donar assistència tècnica a administracions públiques (Push&Pull i Sugar) o ser els garants últims de la implementació a escala regional i/o local (Bypad i Mobils).\nGestió de la mobilitat en destinacions turístiques\nL’objectiu del projecte Civitas Destinations és analitzar l’eficàcia de solucions innovadores en la gestió de la mobilitat en sis ciutats turístiques europees: Madeira (Portugal), Las Palmas de Gran Canaria (Espanya), La Valletta (Malta), Elba (Itàlia), Rethymnon (Grècia) i Limassol (Xipre).\nLes àrees de treball del projecte són les següents:\nPlanificació de la mobilitat urbana sostenible per a residents i visitants.\nDisseny d’espais públics segurs, atractius i accessibles.\nTransport sense emissions.\nGestió de la logística urbana en destinacions turístiques.\nGestió de la mobilitat i sensibilització per a la mobilitat sostenible.\nTransport públic atractiu, no contaminant, accessible i eficient.\nCada ciutat està treballant en un Pla d’Acció per ajudar als seus residents i als turistes que els visiten a moure’s de manera més sostenible. El projecte pretén mostrar com la mobilitat sostenible estimula el creixement econòmic i la creació d’ocupació a les ciutats europees amb fortes economies turístiques, al mateix temps que proporciona entorns sostenibles tant per a visitants com per als residents.\nPlans de Mobilitat Urbana Sostenible (PMUS)\nUrbact és un programa europeu d’intercanvi i aprenentatge que promou un desenvolupament urbà sostenible. La seva missió és permetre que les ciutats treballin conjuntament per desenvolupar solucions als reptes urbans existents, reafirmant el paper clau que tenen per afrontar canvis de societat cada cop més complexos.\nUrbact ajuda a desenvolupar solucions pragmàtiques, noves, sostenibles i que integrin dimensions econòmiques, socials i ambientals. Es tracta de compartir bones pràctiques amb tots els professionals implicats en la política urbana a Europa.\nUrbact són 550 ciutats, 30 països i 7.000 grups d’interès locals actius.\nCinesi ha participat més concretament en els dos projectes Urbact següents:\nUn total de 10 ciutats o regions de 9 països han compartit els seus reptes i experiències per tal de crear una visió comuna que els ajudés a desenvolupar el seu Pla de Mobilitat Urbana sostenible en l’àmbit local.\nCinesi ha donat suport tècnic a la ciutat portuguesa de Braga en la redacció del seu PMUS, especialment en el procés de participació dels diferents agents involucrats.\nL’objectiu d’aquesta xarxa és millorar la quantitat i la qualitat de l’espai urbà a les ciutats. Per assolir-lo, es proposa definir actuacions en tres grans àmbits: millorar la qualitat de l’espai urbà dedicat als vianants, integrar els intercanviadors modals dins l’entorn urbà i optimitzar l’espai urbà destinat a l’aparcament.\nCinesi dóna suport tècnic a les ciutats de Badalona (ES) i Nazaré (PT) en els projectes de millora de l’espai urbà.\nGestió de l’aparcament\nLa gestió de l’aparcament és una de les àrees que generen més beneficis en termes de qualitat de vida, canvi de conductes i canvi modal. Els principals objectius del projecte Push&Pull són els següents\nPromoure l’estalvi d’energia a través del canvi modal del vehicle privat cap a altres maneres més sostenibles;\nPromoure les economies locals estimulant un sistema d’aparcament més racional, així com ajudar a les ciutats a estalviar diners evitant la construcció de nous aparcaments;\nTransmetre coneixement a altres ciutats que també vulguin implementar un sistema d’aparcament similar i aportar arguments de debat polític per donar-los suport.\nCertificació de Plans de Mobilitat Urbana Sostenible (PMUS)\nLa certificació Advance és una eina pràctica per a millorar els Plans de Mobilitat Urbana Sostenible (PMUS).\nL’objectiu de la metodologia Advance és sistematitzar el procés de planificació de la mobilitat mitjançant la identificació dels punts forts i els punts febles del sistema de mobilitat actual i la priorització d’accions de millora amb els grups d’interès i les parts interessades rellevants.\nDe fet, la millora de la qualitat proposada per Advance també té la intenció d’analitzar, sistematitzar i millorar tot el procés de desenvolupament del PMUS: participació dels ciutadans i grups d’interès, existència d’una visió clara, col·laboració entre diferents departaments, etc.\nEl procés Advance es basa en el cicle de desenvolupament estandarditzat d’un PMUS i distingeix entre elements metodològics (relatius al procés d’elaboració) i camps d’actuació (relatius a la implementació de les mesures).\nL’objectiu del projecte Seemore ha estat la introducció de mesures de transport energèticament eficients per a turistes en vuit regions turístiques europees. Seemore aposta per un enfocament integrat, i ha creat serveis combinats d’informació i mobilitat basats en una estreta cooperació entre els actors locals.\nAixí doncs, la participació dels agents locals ha permès desenvolupar opcions de mobilitat sostenible atractives i que fan de la destinació turística un lloc més competitiu.\nL’impuls del projecte Seemore ha permès a aquestes 8 regions crear un reeixit nexe entre opcions de mobilitat, tecnologies emergents i inversió privada, promovent models de negoci viables.\nPolítiques de mobilitat en bicicleta\nLa certificació Bypad proporciona una anàlisi en profunditat de l’estat de la política del transport amb bicicleta a les ciutats. Inicialment Bypad es va implantar en 7 ciutats europees: Gent, Graz, Troisdorf, Birmingham, Zwolle, Ferrara i Grenoble.\nA conseqüència del seu èxit, el projecte Bypad ha continuat desenvolupant fins a l’actualitat amb l’objectiu d’estendre el mètode a altres ciutats europees i implantar-lo en altres regions.\nLa metodologia Bypad consisteix a reunir polítics, tècnics i representants de les agrupacions ciclistes locals, els quals contesten un detallat qüestionari amb la finalitat d’aconseguir diferents punts de vista de l’estat de desenvolupament en diferents àrees de la política local o regional del transport amb bicicleta.\nL’objectiu és arribar a una valoració col·lectiva de les qüestions i derivar cap als objectius i mesures de qualitat del futur. Un supervisor extern (auditor) guia aquest procés d’autoavaluació de la ciutat.\nGestió de la mobilitat als centres de treball\nL’objectiu del projecte Benefit és demostrar a un col·lectiu específic (els treballadors) l’atractiu de l’ús del transport públic en comparació amb l’ús del vehicle privat.\nEl consorci Benefit està integrat per un total de 9 socis de diferents països: Àustria, Bulgària, Eslovàquia, Eslovènia, Espanya, Itàlia i Romania. Un dels aspectes a consolidar és la transferència efectiva de coneixements entre els socis.\nL’aplicació local es coordina juntament amb el Consorci de Transports de Mallorca (CTM) i se centra en la promoció del transport públic en el corredor que connecta Palma amb la Universitat i el Parc Tecnològic Bit. Es pretén motivar un canvi de percepció, comportament i actitud per part de treballadors i estudiants envers la mobilitat en autobús, metro i bicicleta.\nSugar és un projecte europeu que se centra en la recerca de solucions en l’àmbit de la distribució urbana de mercaderies.\nEl principal objectiu del projecte Sugar és fomentar la col·laboració entre diferents agents europeus i la transferència de coneixements i pràctiques polítiques (experiències i iniciatives regionals) sobre aquest àmbit.\nEn el marc d’aquesta cooperació interregional, Sugar ha promogut propostes de millora en dos àmbits d’actuació:\nLa gestió del transport (control d’accessos, circulació, regulació, sistema de tarifes, tecnologia i comunicació intel·ligent aplicada al transport, senyalització, etc.).\nLa reducció d’emissions d’efecte contaminant (incentius per a l’ús de vehicles i modes sostenibles, regulacions sobre tipologia de vehicles, gestió d’àrees crítiques en termes ambientals, etc.).\nEficiència energètica en el transport\nEl projecte Biosire pretén incentivar l’eficiència energètica en el sector del transport i l’ús de combustibles alternatius i vehicles respectuosos amb el medi ambient.\nL’objectiu principal de Biosire és fomentar l’ús dels biocombustibles i de la propulsió elèctrica en diferents regions turístiques. El consorci està integrat per socis experts (Regne Unit, Alemanya, Itàlia i Polònia) i socis on s’aplicaran les mesures (Espanya, França, Àustria i Croàcia).\nA escala regional, participen també el Consorci de Transports de Mallorca i la planta de biodièsel GEN. La finalitat se centra a incrementar la recollida de l’oli de cuina i aprofitar-lo com a matèria primera per a la posterior producció local de biodièsel, promovent un cicle tancat de producció i consum local d’aquest tipus de combustible.\nEs pretén transformar l’actual mercat i involucrar a múltiples agents interessats en l’adopció d’aquestes mesures: operadors de transport públic, flotes privades, entitats públiques, associacions de taxistes, empreses privades, etc.\nMobilitat associada als centres sanitaris\nDiversos centres sanitaris de les ciutats de Barcelona, Lisboa i Tolosa van participar en un projecte finançat per la Comissió Europea per estudiar la mobilitat associada a aquests tipus de centres.\nL’objectiu era optimitzar l’accessibilitat mitjançant l’aplicació d’una sèrie de mesures per tal de fer-la més sostenible.\nLes proves pilot que es van dur a terme van demostrar com l’increment de la utilització del transport públic suposava un estalvi significatiu de combustible i una reducció de les emissions contaminants.\nUn total de 10 ciutat o regions de 9 països han compartit els seus reptes i experiències per tal de crear una visió comuna que els ajudés a desenvolupar el seu Pla de Mobilitat Urbana sostenible a nivell local.\nCom a conseqüència del seu èxit, el projecte Bypad ha continuat desenvolupant fins a l’actualitat amb l’objectiu d’estendre el mètode a altres ciutats europees i implantar-lo en altres regions.\nL’aplicació local es coordina juntament amb el Consorci de Transports de Mallorca (CTM) i se centra en la promoció del transport públic en el corredor que connecta Palma amb la Universitat i el Parc Tecnològic Bit. Es pretén motivar un canvi de percepció, comportament i actitud per part de treballadors i estudiants envers a la mobilitat en autobús, metro i bicicleta.\nA escala regional, participen també el Consorci de Transports de Mallorca i la planta de biodièsel GEN. La finalitat es centra en incrementar la recollida de l’oli de cuina i aprofitar-lo com a matèria prima per a la posterior producció local de biodièsel, promovent un cicle tancat de producció i consum local d’aquest tipus de combustible.


El Consell del Poble proposa tres línies de treball: funcionament de la piscina municipal, Esplai de la gent gran i civisme – Ràdio Televisió Arenys de Munt\nEl Consell del Poble proposa tres línies de treball: funcionament de la piscina municipal, Esplai de la gent gran i civisme\nby Redacció Arenys de Munt on 26 Gener, 2018 in Notícies, Societat\nCom ja vam explicar, el passat dimarts es va celebrar la primera sessió de l’any del Consell del Poble d’Arenys de Munt, i aquest matí han vingut a la ràdio alguns membres no politics del consell per explicar els canvis en la dinàmica de treball.\nAbans de tot, han volgut remarca el canvi d’actitud per part de l’Ajuntament que sembla ara interessat en escoltar i tirar endavant les propostes del consell.\nProposen al govern municipal tres línies de treball que han identificat com a importants per a millorar la vida col·lectiva a Arenys de Munt: la piscina municipal, l’Esplai de la gent gran i el civisme.\nPel que fa a la piscina, Nuri Vilaró ha dit que hi ha certa deixadesa en el manteniment com per exemple en la qualitat de l’aigua i les fustes del terra. Mireia Ballesta ha dit que van proposar que la piscina fos gestionada per la GUSAM i que el benefici es reinvertís en millores. També fins i tot en un futur, cobrir-la i climatitzar-la.\nSobre l’Esplai de jubilats, el consell suggereix que qualsevol jubilat del poble hi pugui accedir sense la necessitat de ser soci.\nPer últim, en temes de civisme el consell ha denunciat que al poble hi ha certa deixadesa i per això es va parlar sobre la importància d’inculcar el civisme des de petits. Van proposar per exemple vincular les escoles amb els espais circumdants per tal de que els nens aprenguin a cuidar l’espai.\nEl govern municipal treballarà aquestes propostes amb el conjunt d’actors implicats i donarà la seva resposta a la propera sessió del Consell, que es celebrarà durant el mes d’abril.\nD’altra banda, al web de l’ajuntament ja teniu un enllaç del Consell del Poble on trobareu el formulari per si us voleu apuntar com a membres.\nFinalment, el taller de lactància que l’Associació Lactamar havia programat per avui, es farà dissabte\nL’Ajuntament busca un nou espai per la GUSAM i pel servei de Promoció econòmica i comerç


Inici » Inauguració de la 4a edició de l'Escola de Llibreria » Afegeix un nou comentari\nInauguració de la 4a edició de l'Escola de Llibreria\nEnviat per nuvibo el Dm, 08/09/2015 - 12:14\nAbans d'entrar a l'auditori del Col·legi Oficial d'Arquitectes de Catalunya, Antoni Daura, el president del Gremi de Llibreters de Catalunya, es mostra moderadament optimista sobre l'evolució del negoci llibreter, les xifres de vendes tendeixen a canviar de signe, un modest increment del 3 %. També reconeix que l'Escola de Llibreria va néixer en el pitjor dels moments, el 2012, en plena crisi, tot i així és un èxit haver arribat a aquesta quarta edició que és a punt de començar.\nJa dins de la sala, Joaquim Bejarano, des de la mesa, valora molt positivament el recorregut del postgrau. Mònica Baró fa un inventari de les llibreries inaugurades per alumnes de l'Escola. En són unes quantes, de Balaguer a Blanes, del Poblenou a Pedralbes, del Clot a l'Eixample, que poc a poc van teixint una xarxa d'un nou tipus de llibreries, amb gent més preparada i amb noves idees. Daura apunta que el llibreter és alguna cosa més que un botiguer, és un ofici antic i noble, qui el practica ha de tenir un bon bagatge cultural. Tots els llibreters venen els mateixos llibres, però cada un el ven de manera diferent.\nA continuació el mestre de cerimònies Lluís Agustí –i director de l'Escola– presenta Valèria Gaillard, periodista literària a El Punt Avui. Entre altres coses és llicenciada en Filosofia i en Teoria de la Literatura, traductora i secretària de l'Associació Catalana d'Amics de Marcel Proust. Durant la seva conferència inaugural, «Un cànon literari per a llibreters?» en repassa la història. El mot ve del grec, que significava «vara de mesurar», després es va aplicar al conjunt de llibres que havia de contenir la Bíblia. Al segle XVIII David Ruhnken és el primer que estableix quines obres literàries eren dignes de ser preservades. Més endavant es comença a qüestionar quins autors i quins llibres havien de figurar al cànon. Al segle XX el nord-americà Allan Bloom defensa un cànon tancat, només els clàssics en poden formar part. Als anys seixanta corren nous aires, les dones, les minories, altres literatures vindiquen el seu dret a formar part dels escollits. El 1994 un altre Bloom, en Harold, publica El cànon occidental (Anagrama 2002 i Columna 1995), un inventari amb mirada molt anglosaxona del que ell considera els llibres més importants de totes les èpoques.\nValèria arriba ara i aquí. Ha fet una enquesta d'urgència a tres llibreters de confiança. En Lluís Morral, de Laie, considera que la contribució dels llibreters a crear un cànon és relativa, són els editors qui juguen un paper fonamental; sense ells molts llibres caurien en l'oblit, posa l'exemple de Stefan Zweig, Quaderns Crema el va posar de moda. Isabel Guilera de La 22 de Girona opina que les llistes de suggeriments que confeccionen els llibreters dibuixen un cànon personal, i a més, fan augmentar les vendes, atès que els lectors confien en els seus criteris de selecció. Pep Garcia, de l'Odissea de Vilafranca, creu que la proximitat amb els lectors els dóna, a diferència d'acadèmics i crítics, una mirada més atrevida, valenta i oberta. Valèria cita l'imprescindible Librerías de Carrión (Anagrama 2013): «Las librerías, desde siempre, han sido aquellos aquelarres del canon, y por tanto puntos clave de la geopolítica cultural...». En definitiva és impossible establir un cànon tancat; però malgrat ser provisional i relatiu és necessari, cal una tria, uns criteris davant la impossibilitat de llegir-ho tot. Els llibreters, amb les seves llistes de recomanacions, contribueixen a crear un cànon contemporani des de la independència.\nL'acte s'emmarca dins les activitats de la Setmana del Llibre en Català, just davant de l'auditori hi ha les casetes de la fira. Finalment, arriba el moment més esperat, l'entrega de diplomes (provisionals) als alumnes de la tercera promoció de l'Escola. Sembla una colla eixerida i ben avinguda, alguns ja eren llibreters, altres s'han estrenat fa poc, uns quants més de ben segur que ho faran aviat. Els alumnes de la quarta promoció, també presents, esperen el seu torn.\ninauguració, Escola de Llibreria, llibreries, llibreteres, llibreters


Les denúncies per violència masclista augmenten un 4'26% respecte el 2013 - Social.cat\nLes denúncies per violència masclista augmenten un 4'26% respecte el 2013\nCap de les 14 dones assassinades l'any passat a Catalunya comptava amb mesures de protecció, malgrat que 7 d'elles havien denunciat els seus agressors\nDilluns, 26 de gener de 2015 | 10:45 h\nCatalunya ha registrat un total de 12.926 denúncies per violència masclista durant el 2014, 13.133 de les quals han estat ateses després d'haver patit maltractaments. Ambdues xifres creixen un 4,26% i un 13,58% en relació a 2013, respectivament.\nLes xifres les ha donades la directora general d'Administració de Seguretat, Maite Casado, en una entrevista a l'Agència Catala de Notícies. Casado ha dit que les dades són preocupants però que encara amoïna més el fet que cap de les 14 dones assassinades al llarg de l'any passat tingués mesures de protecció vigents malgrat que 7 d'elles havien denunciat en el passat els seus agressors.\nL'augment de les denuncies no és, segons Casado, un mal simptoma sinó una constatació que els darrers anys moltes dones s'animen a donar el pas i a denunciar-ho. Tot i això, els psicòlegs confirmen que, de mitjana, una dona pot tardar fins a deu anys des que rep el primer maltractament fins que ho denuncia. Per això, i en vista de les dades, Maite Casado ha explicat que l'Administració ampliarà esforços en fer seguiments a llarg termini a les víctimes.\nAquests seguiments començaran aquest 2015 i consistiran en la implementació d'un qüestionari de "reavaluació de risc" per tal d'ajusatar les mesures "de protecció i de seguiment" a "de cada víctima". Es calcula que cap a l'abril els Mossos d'Esquadra ja tindran a la seva disposició el nou programari tecnològic per a la pràctica aquest seguiment. Així mateix, el nou pla de seguiment també inclourà trucades telefòniques a les víctimes que han denunciat maltractaments per anar revisant la seva situació i fins i tot visites policials a les dones perquè la policia local copsi de primera mà quin és l'ambient familiar.\nmesures de seguiment


Silenci (Melcior Comes)\n4 min. 23/03/2018 18:15\nSobre els ideals, els models morals i la dificultat de mantenir-se fidel davant els enemics del propi criteri es va estrenar l’any passat una pel·lícula extraordinària. Martin Scorsese és –repetirem el tòpic– un dels millors directors de la història del cinema; s’ha fet cèlebre per un cinema nerviós, violent, sostingut per un muntatge frenètic i alhora líric. Però aquesta última pel·lícula estrenada, que ha estat assotada per la crítica, ‘Silenci’, és tota una altra cosa (però tampoc no hi falten escenes d’una violència colpidora).\nScorsese ens apropa a la història dels missioners portuguesos que durant el segle XVII van provar d’introduir el cristianisme al Japó. La trama se’ns presenta com una història d’aventures; dos joves missioners purs i idealistes van a buscar un vell missioner –el seu antic mentor i mestre de teologia– desaparegut al Japó, del qual arriba anys després una carta. Algú explica que el missioner Ferreira fins i tot ha comès apostasia; hauria renegat de Jesús i s’hauria convertit al budisme. Els joves miraran de trobar-lo, de salvar la seva ànima, aclarir si és veritat o no la història que els acaba d’arribar. Fet i fet, és com un viatge ‘al cor de les tenebres’, però a l’inrevés; anem no a buscar un dimoni fantàstic sinó un àngel caigut. I a fer proselitisme rere les línies enemigues.\nEls dos joves desembarcaran a les petites poblacions de la costa nipona, on hi ha centenars de pescadors i pagesos pobres convertits al cristianisme, però que professen la seva fe en la clandestinitat, conscients que les autoritats tenen severament prohibit aquest culte. Quan els joves missioners arriben, són rebuts per aquesta gent humil com a vertaders salvadors: s’hi confessen, els fan celebrar batejos i noces, misses, tota la fe és renovada i el missatge evangèlic difós, amb tota la seva meravella ultramundana: la resurrecció, el paradís, l’alliberament final de les ànimes al cel, etc. El cristianisme arrela perquè dona un consol més gran –i promet molt més– que la religió autòctona. La bona gent ja no té por de res.\nPerò arribaran els homes del Gran Inquisidor, els quals tenen un mètode peculiar per descobrir qui ha abandonat el budisme: fan trepitjar als súbdits imatges de Jesús o Maria, i qui s’hi nega, o n’és incapaç, és tot d’una condemnat a mort (els veurem crucificats sobre el roquisser, ofegats per les marees en ascens, vigorosament decapitats com pollastres…).\nQuè hauran de fer els joves missioners davant aquests judicis inquisitorials? Què hauran de recomanar als seus feligresos? Seran ells capaços de mantenir-se fidels al seu ideari, ser bons imitadors de Crist i no renegar de l’evangeli quan els arribi a ells la trobada amb el Gran Inquisidor? I fins a quin punt tenim dret a posar en risc la vida dels altres només perquè hem aconseguit arrossegar-los cap a les nostres idees? I si la seva salvació passés per la nostra renúncia?\nA la pel·lícula hi ha diverses controvèrsies interessants, que es nota que només poden haver sorgit de la mentalitat d’un autor del segle XX (la història surt d’una novel·la japonesa de 1966): el debat entre l’universalisme (així, la idea cristiana de l’amor seria universal, oberta a tots els homes per sobre de cultures i geografies) i el relativisme que encarnen les autoritats civils i religioses del Japó, que accepten el cristianisme però només fora de les seves fronteres, considerant que el Japó és un pantà on aquelles idees no podran mai fructificar (sobretot si s’encarreguen de reprimir-les amb detencions, tortures i assassinats en massa).\nUna pel·lícula d’una gran actualitat en temps de repressions ideològiques, autoritats desaforades i masses que busquen una sortida digna als seus ideals més purs, que s’oposen, però, a la ideologia d’estat.


Nova pista viària infantil a la Pça.Teresa Valls i Diví – Ajuntagent\nCategories Seguretat Pública\nNova pista viària infantil a la Pça.Teresa Valls i Diví\nOrgull personal i satisfacció professional!\nAquesta és la definició que impera en l’estat d’aquest Equip d’Educació Viària en veure culminat un dels projectes que ha estat concebut, creat i dissenyat pels seus membres, en forma de pista viària infantil.\nDes de fa uns dies, alguns de vosaltres haureu pogut comprovar com la fesomia de l’espai diàfan de la Pça. Teresa Valls i Diví ha canviat, i allà on només teníem conglomerat asfàltic gris, ara s’ha pintat una pista viària infantil de grans dimensions i ajustada a la morfologia pròpia de l’espai on aquesta s’ha ubicat.\nLa pista consta de rotonda , vies de doble i únic sentit de circulació, interseccions, senyals horitzontals, etc. , esdevenint així una autèntica eina per a aquests educadors que, a disposició específica de la comunitat educativa dels centres escolars propers, facilitarà les activitats de foment d’ús de la bicicleta entre l’alumnat i l’oci familiar en general.\nLa proposta dinamitzadora de l’espai va ser creada i dissenyada després de detectar necessitats reals dels centres educatius dels barris de Marianao i Ciutat Cooperativa, en relació amb la inexistència d’equipaments propers que afavoreixin l’aprenentatge d’ús de la bicicleta com a vehicle sostenible i saludable i del qual aquest Ajuntament és ferm defensor en benefici d’una millora del nostre medi ambient i mobilitat.\nLa pista viària de la Pça.T.Valls i Diví s’uneix així a la ja existent entre els carrers Coín i Màlaga, al barri de Casablanca i al Parc Ciclista Can Dubler, al C/Murcia, com a elements de simulació del trànsit real i dotació d’habilitats i coneixements viaris per als futurs conductors en les seves fases inicials prèvies a la seva incorporació al trànsit real.\nNo cal dir que la nova pista de trànsit infantil pot ser, així mateix, utilitzada per patinets sense motor.\nAgrair la implicació dels companys del Dpt. de Mobilitat, del Dpt. de Cultura i Joventut, així com a les regidories dels districtes de barri de Marianao, Ciutat Cooperativa i els seus respectius tècnics de barri.\nAutor Xavi Martínez. Equip d'Educació Viària de la Policia Local Publicat el 18 agost, 2021


12-O, LA CONCENTRACIÓ A BARCELONA\n5 min. Barcelona 13/10/2014 00:00\nE. ESCRICHE / R. TUGAS\nEra una jornada en què s’havia de fer sentir la “majoria silenciosa” de catalans contra el procés sobiranista. La gran data en què l’unionisme havia de replicar l’èxit inqüestionable de la V de l’11 de setembre. La resposta de la ciutadania en l’acte en defensa de la unitat d’Espanya celebrat ahir a Barcelona, però, s’ha desinflat respecte a les dues edicions anteriors, malgrat l’escenari d’una consulta sobiranista formalment convocada en un horitzó de menys d’un mes. L’acte l’organitzava per primer cop Societat Civil Catalana (SCC), que no va omplir la plaça Catalunya ni oferint autobusos gratuïts. Les úniques dades de participació que es van fer públiques van ser les de la Guàrdia Urbana, que va xifrar el seguiment en 38.000 persones, 8.000 més que l’any passat. Si es comparen les imatges aèries amb les de les últimes dues edicions, però, en la jornada d’ahir es veuen més clarianes al centre de la plaça i menys gent als laterals. SCC va preferir no entrar en la guerra de xifres i no va oferir una dada pròpia d’assistents. En les anteriors edicions, Som Catalunya Somos España -la plataforma que les va organitzar- va fixar la participació en 160.000 persones el 2013 i en 100.000 el 2012.\nL’acte polític va començar amb un “Bienvenidos al acto de Sociedad Civil Catalana por la España de todos ” que va aixecar els aplaudiments dels concentrats. Sota l’escenari i a primera fila hi havia la plana major del PP, de C’s i d’UPyD, els tres partits que obertament van donar suport a l’acte. Tot i això, també hi van assistir militants de partits d’extrema dreta com Vox i Plataforma per Catalunya carregats amb vistoses pancartes. Feta la benvinguda es va projectar un documental en què quatre cares conegudes -els socialistes Josep Borrell i Marina Subirats, el catedràtic d’economia aplicada Francesc Granell i el president de Barcelona Meeting Point, Enrique Lacalle- defensaven la unitat i la pluralitat d’Espanya.\nTanmateix, els discursos des de l’escenari els van monopolitzar els dirigents de SCC. Els seus arguments recurrents eren les acusacions als independentistes de projectar una suposada superioritat moral, l’exaltació de la identitat espanyola i l’acusació a les institucions d’haver forçat el procés a través de l’adoctrinament. Les intervencions igualment alimentaven la idea que una “majoria silenciosa” està començant a alçar la veu a Catalunya a favor de la unitat amb Espanya, tot i que el cert és que ahir no es va veure al carrer. “Espanya és nostra i els catalans no volem renunciar-hi”, va asseverar el president de SCC, Josep Ramon Bosch, que creu que la independència faria els catalans “més pobres, més irrellevants i menys lliures”.\nUna idea en què també va incidir el vicepresident primer de l’entitat, Joaquim Coll, un dels intel·lectuals de referència del PSC, que va etzibar: “Creure que els catalans ho farem millor sols és un pensament entre supremacista i naïf”. Sigui com sigui, no va entrar a comentar els arguments a favor o en contra de la independència, ja que precisament rebutja obrir un debat que “no té cap raó moral o política”. “El dret a decidir intimida o coacciona”, va arribar a denunciar Coll.\nLa majoria dels concentrats s’amagaven del sol sota paraigües de colors vermells i grocs repartits per la mateixa organització i que inicialment havien de servir per protegir-se de la pluja que anunciaven les previsions meteorològiques. Entre ells hi havia nombroses famílies, algunes de les quals portaven la mateixa samarreta amb missatges com: “Orgullós de ser català, orgulloso de ser espanyol ”. Els més joves van optar per embolicar-se el cos amb la bandera espanyola i alguns d’ells portaven pancartes en què reclamaven un país “plural i lliure” o denunciaven que “un divorci és un mal negoci” o que el Barça ha de ser “de tots” després que el club hagi donat suport a la consulta.\nCom sol passar en la majoria de casos, els més petits no paraven de fer preguntes als seus pares. “Què vol dir plural?”, li va preguntar una de les nenes a la seva mare. La resposta va ser clara: “Que és de tots”. En un moment de l’acte, aturats, llicenciats, treballadors o ciutadans espanyols d’origen estranger -tots anònims- van passar per l’escenari per defensar la unitat d’Espanya. Entre testimoni i testimoni s’onejaven les nombroses banderes espanyoles que es barrejaven amb les senyeres i banderes europees. La més gran -d’uns 50 metres de llargada i 5 d’amplada- va ser una senyera cosida amb una bandera espanyola desplegada en un lateral de la plaça. Tot i que l’organització va donar consignes clares que no volia l’exhibició de logotips de cap partit, entre els manifestants es va poder veure alguna bandera del Partit Popular i samarretes del color blau distribuïdes pels populars en el marc de la seva pròpia campanya unionista.\nTipa de sentir-se “fatxa”\nLa jornada va ser un clam contra el procés sobiranista, però sobretot contra Artur Mas, de qui els assistents van demanar la dimissió en diverses ocasions. “Estic tipa de sentir, per culpa dels partits independentistes, que sóc fatxa o feixista. Jo el que sóc és espanyola”, explicava la Marta, una barcelonina de 32 anys, mentre li preguntava a la seva parella quan sonaria l’himne espanyol. “El posaran, no?”, preguntava insistentment. L’esperat moment va arribar just al final de l’acte. Els milers de persones van començar a entonar la melodia i quan va sonar l’última nota van cridar: “ Viva España! ” El clàssic “ Yo soy espanyol ”, de fet, ja havia sonat diversos cops durant l’acte polític, però amb menys força que en convocatòries prèvies aquest mateix dia.


Casa Annoni Bellinzona Suïssa - Ofertes d'hotels amb els MILLORS DESCOMPTES EN LÍNIA\nVia Alla Rocca 1, Gudo, Bellinzona, Suïssa, 6516 - Molt bona ubicació - Veure al mapa\nMés informació sobre Casa Annoni\nConvenientment situat a Gudo, Annoni BB és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Annoni BB és compromet a que la seva estada sigui el més còmoda possible. Els clients de l'hotel poden gaudir de magatzem d'equipatge.\nGaudiu de les comoditats d'alta gama com ara calefacció, plat de dutxa, assecador de cabell, bany compartit per tal de relaxar-vos després d'un cansat dia. Jardí de l'hotel, són llocs ideals per a relaxar-se després d'un llarg dia. Descobreixi una encantadora mescla de servei profesional i ampla gama de característiques a Annoni BB.\nDescompte a Casa Annoni


La Taula del Tercer Sector reclama "rapidesa i responsabilitat" als polítics per blindar ja el dret a l'habitatge La República\nLa Taula del Tercer Sector reclama “rapidesa i responsabilitat” als polítics per blindar ja el dret a l’habitatge\nACN Barcelona.-La Taula del Tercer Sector Social de Catalunya, que representa 3.000 entitats, ha reclamat “rapidesa i responsabilitat” als polítics per blindar d’una vegada el dret a l’habitatge. Ha mostrat […]\nACN Barcelona.-La Taula del Tercer Sector Social de Catalunya, que representa 3.000 entitats, ha reclamat “rapidesa i responsabilitat” als polítics per blindar d’una vegada el dret a l’habitatge. Ha mostrat la seva preocupació per les múltiples lleis i mesures sobre habitatge i energia que estan en l’aire enmig d’una gran crisi social derivada de la pandèmia. Les entitats fan referència a la nova llei estatal d’habitatge, que està encallada, la llei catalana que regula el preu dels lloguers, pendent del TC, o la proposició que diferents entitats i grups han presentat al Parlament per recuperar el decret llei antidesnonaments que el Constitucional va tombar.\nEn aquest últim cas, per molt ràpid que s’aprovi, arribaria més tard que la fi de la moratòria dels desnonaments, el 9 d’agost.Les entitats apel·len als partits polítics per actuar amb urgència. “Les seves decisions determinaran clarament si es fa un pas endavant o enrere en la garantia d’aquest dret fonamental”, han alertat des de la Taula, que defensa la necessitat que hi hagi una llei estatal que reguli el dret a l’habitatge. “L’Estat és qui té les competències en habitatge, però ho manté tot bloquejat. Ni Europa, ni les comunitats autònomes ni els municipis poden fer gaire més sense aquest marc legal”, ha reblat. En paral·lel, ha criticat que quan els efectes socials de la pandèmia encara no han aflorat del tot, s’apuja el preu de la llum, el que incrementa el risc d’impagament per part de famílies que ja gastaven el mínim per poder fer front al pagament de la factura. A Catalunya, hi ha més de 600.000 persones que no poden mantenir casa seva a una temperatura adequada, segons l’Idescat.


Enginyeria del terreny – Most Enginyers\nEstudi de no afectació, línia 9 TMB\nEstudi de no afectació a la línia 9 del Metro L’equip d’enginyeria del terreny de Most Enginyers ha realitzat l’estudi de no afectació al túnel de la línia 9 del metro al seu pas pel Prat de Llobregat, degut a la construcció d’un edifici. Detalls Data 05/2020 Ubicació Prat del Llobregat Activitat realitzada Estudi de no afectació\nzt3par4g Enginyeria del terreny 0 14 sec read\nEstudi de no afectació, Túnels de la Ronda de Dalt\nEstudi de no afectació, Ronda de Dalt L’equip d’enginyeria del terreny de Most Enginyers ha realitzat l’estudi de no afectació als túnels de la Ronda de Dalt per la construcció d’un edifici d’habitatges a la Via Augusta de Barcelona. Detalls Data 10/2018 Ubicació Barcelona Activitat realitzada Estudi de no afectació\nzt3par4g Enginyeria del terreny 0 13 sec read\nEstudi d’estabilitat de talussos, Múrcia\nEstudi geotècnic i anàlisi d’estabilitat L’equip d’enginyeria del terreny de Most Enginyers ha realitzat l’estudi geològic i el càlcul d’estabilitat de talussos per l’execució d’una passera a El Palmar, Múrcia. Detalls Data 04/2018 Ubicació El Palmar, Múrcia Activitat realitzada Estudi geotècnic i d’estabilitat\nzt3par4g Enginyeria del terreny 0 12 sec read\nEstudi d’estabilitat de llera fluvial, Badia del Vallès\nEstudi d’estabilitat de llera fluvial L’equip d’enginyeria del terreny de MOST enginyers ha realitzat l’estudi d’estabilitat de la llera fluvial del riu sec per la construcció d’una passera a Badia del Vallés. Detalls Data 05/2020 Ubicació Badia del Vallés Activitat realitzada Estudi d’estabilitat\nzt3par4g Enginyeria del terreny 0 11 sec read\nEstabilitat de talussos, Badia de Vallès\nAnàlisi d’estabilitat de talussos L’equip d’enginyeria del terreny de Most Enginyers ha realitzat l’anàlisi d’estabilitat de talussos en el tram del carril bici que unirà Badia del Vallés amb la Universitat Autònoma de Barcelona. Detalls Data 05/2019 Ubicació Badia del Vallés Activitat realitzada Estudi d’estabilitat\nEstudi d’estabilitat terra armada, Begur\nEstudi d’estabilitat, Begur L’equip d’enginyeria del terreny de MOST enginyers ha realitzat l’estudi d’estabilitat en bancals de terra armada en una edificació unifamiliar a Begur. Detalls Data 07/2019 Ubicació Begur Activitat realitzada Estudi d’estabilitat\nzt3par4g Enginyeria del terreny 0 9 sec read\nEstudi hidrogeotècnic, Prat de Llobregat\nEstudi hidrogeotècnic, Prat del Llobregat L’equip d’enginyeria del terreny de Most Enginyers ha realitzat l’estudi hidrogeotècnic dels talussos en la construcció d’una residència de tercera edat al Prat de Llobregat, Barcelona. Detalls Data 06/2020 Ubicació Prat del Llobregat Activitat realitzada Càlcul de talussos\nEstudi d’interacció estructura-terreny, Sant Cugat\nEstudi de l’interacció estructura-terreny L’equip d’enginyeria del terreny de Most Enginyers ha realitzat l’estudi de la interacció entre l’estructura i el terreny d’un túnel a Sant Cugat del Vallés. Detalls Data 05/2020 Ubicació San Cugat Activitat realitzada Estudi d’interacció\nzt3par4g Enginyeria del terreny 0 10 sec read\nPeritatge del clavegueram, Sant Fruitós\nPeritatge Clavegueram a Sant Fruitós A l’equip d’enginyeria del terreny de Most Enginyers se li ha requerit l’opinió tècnica sobre el projecte i l’execució de l’obra de millores del clavegueram de l’Avinguda Girona al municipi de Sant Fruitós del Bages, així com de les successives actuacions que s’han produït en el mateix àmbit, amb la finalitat de donar arguments tècnics […]\nzt3par4g Enginyeria del terreny 0 26 sec read


Masseria Marianna Specchia Itàlia - Ofertes d'hotels amb els MILLORS DESCOMPTES EN LÍNIA\nStrada Comunale San Leonardo Km 2, Specchia, Specchia, Itàlia, 73040 - Excel·lent ubicació - Veure al mapa\nMés informació sobre Masseria Marianna\nDissenyat tant per oci com per negoci, Masseria Marianna està situat idealment a Lucugnano; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Masseria Marianna, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. A l'hotel s'hi pot gaudir d'unes comoditats de primera classe com transport hotel/aeroport, habitació familiar.\nA més, totes les habitacions ofereixen una gran varietat de comoditats com ara aire condicionat, aparell de televisió LCD/pantalla de plasma, plat de dutxa per satisfer els clients més exigents. Piscina exterior, jardí de l'hotel, són llocs ideals per a relaxar-se després d'un llarg dia. Masseria Marianna és una elecció inteligents per a viatgers a Lucugnano, i ofereix una estada relaxant i sense molèsties.\nCal que informeu el Masseria Marianna de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Ricard Vilanova (bloc): Reiraku (2017)\nDeixa la sèrie quan, en l’últim capítol, quedava clar que hauria de continuar. Així ho ha indicat Inio en el seu compte de Twitter. La història m’agrada molt i l’estil del dibuix també, molt més que aquesta “porqueria” de Dead Dead Demons… Una història totalment depriment, però que dóna moltes pistes que realment és autobiogràfica.\n“Aquesta història ens presenta l’ànima perduda d’un solitari mangaka amb el cor consumit.”\n7 capítols - 196 pàg. b/n + 4 color


Amadeu Casellas: llibertat!: Transcripció de l'advocada que va visitar ahir dimarts 27 d'octubre a l'Amadeu Casellas\nTranscripció de l'advocada que va visitar ahir dimarts 27 d'octubre a l'Amadeu Casellas\nEns comenta l’Amadeu que dilluns el va anar a veure un inspector de la Secretaria General d’Institucions Penitenciaries, enviat per l’Albert Batlle.\nL’Amadeu li va comentar que volia que l’anés a visitar un conegut lletrat preocupat per la situació i li van dir que cap problema, que quan vulgui ja hi pot anar, i que si és necessari ja el trucaràn ells directament. De totes formes, l’Amadeu diu que si el dia que hi va li posen algun inconvenient que truqui a la Direcció General.\nAquest inspector li va dir que en breu li treuran la restricció de l’aïllament, doncs volen acabar quan abans millor amb aquesta situació. Segurament tot això és degut al ressó mediàtic de tot el que ha anat sortint pels diferents medis de comunicació.\nAixí mateix el Sr. Inspector li va dir que en quant al tema de les preventives que li van aplicar en tots els procediments que té oberts, s’han de descomptar de les penes a que va ser condemnat per sentència.\nEm va comentar que en preventiva va estar durant 5 anys i mig a Vinarós, a Figueres un any i mig, també a Granollers i al tema de Vic, també va estar en preventiva.\nAixí doncs, i tenint en compte que l’Amadeu porta 23 anys tancat a la presó, que se li va aplicar una redenció de 9 anys, és a dir, que porta 32 anys cumplint condemnes i a tot això se li ha de restar el tema de les preventives, hauria d’estar al carrer.\nAmb tot això s’està incomplint tant el Codi Penal antic, on segons l’article 71.2, el màxim que una persona pot està privat de llibertat eren 20 anys, i el Codi Penal actual, on l’article 76.1 estableix que el màxim de temps son 30 anys.\nEn quant als beneficis penitenciaris que hauria d’haver gaudit l’Amadeu, i en contestació a la resposta al manifest fet per la Tura, no se li està aplicant cap a l’Amadeu, és a dir, segons la normativa legal vigent, un cop s’han complert 3/4 parts de la pena i, s’hagi satisfet la responsabilitat civil derivada del delicte, l’intern té dret a la llibertat condicional, i és més que evident que l’Amadeu ha complert de sobres les 3/4 parts de la pena. Així mateix, no sempre és necessari que s’hagi satisfet la responsabilitat civil derivada del delicte per a que es pugui donar la llibertat condicional.\nSeguint amb la contestación emesa per la Sra. Tura, on es parla del procediment que encara té obert l’Amadeu pel tema de les drogues, ell manifesta que els fets no son certs i que se’l està acusant sense motius ni fonaments. Ell es va eseventar del procediment després d’un any en que pressumptament van succeïr els fets, que va ser quan va començar una vaga de fam.\nEn cap moment, durant l’any anterior li havien fet cap registre, ni li havien posat cap parte disciplinari, a més ell estava treballant de paleta dins la presó i ho va continuar fent sense que ningú li digués que tenía cap causa nova oberta, és a dir, que en cas contrari, segurament li haurien negat el dret a treballar i l’haurien regressat de grau.\nManifesta així mateix que quan la Tura exposa que l’Amadeu ha gaudit de beneficis penitenciaris, consistents en permisos, no han estat mai atorgats per la Direcció General d’Institucions Penitenciaries, doncs aquests sempre els hi han negat, i que si ha aconseguit algún permís ha estat gràcies al recursos que ell ha fet devant el Jutjat i que ha estat l’Audiència Provincial de Barcelona i la de Girona la que finalment li ha donat els permisos de sortida.\nD’altra banda, li han comentat a l’Amadeu, que a Quatre Camins no el portaràn.\nFinalment i en quant a l’estat físic de l’Amadeu, aquest a recuperat color de la cara, tot i que encara està debil, i segueix sense tenir sensibilitat a les cames, doncs ja li van dir que son seqüeles irreversibles.\nEstà a l’espera de que li facin les proves, que en principi li havien de fer la setmana passada i encara no li han fet, fet pel qual, la Dra. Prats que és qui l’atent ha demanat amb urgència que se li practiquin les referides proves.\nSegons comenta l’Amadeu aquesta Dra. es preocupa molt per l’estat de l’Amadeu i s’ho mira tot amb lupa.\nJa ha recuperat 3 kgs des de que va deixar la vaga de fam, doncs es passa les 24h del dia amb sèrum, que li canvien cada 6 hores (son ampolles de mig litre).\nAhir per dinar li van donar arròs bullit, peix i un iogurt, diu que per esmorzar li donen llet amb galetes.\nLa dietista que el porta li va dir que està acceptant bé el menjar que li donen i que si tot segueix igual de bé en un parell o tres de dies podrà triar el que vulgui per menjar.\nEl que també els preocupa als metges és la tensió doncs no li augmenta, sent que normalment està a 7/5, tot i que mentres l’estava visitant li van prendre la tensió i li havia pujat a 10/6, segurament degut al fet de que està tot el dia amb sèrum.\nEn quant als ulls, se’ls ha d’anar netejant amb com venia fent fins ara.\nEn quant a l’estat psicològic l’Amadeu està molt bé, fort com sempre i amb ganes de seguir lluitant per aconseguir els seus objectius.\nCONTESTACIÓ DE LA CONSELLERA TURA DAVANT L'ENTREGA DEL MANIFEST FET PER DIFERENTS PERSONALITATS DEL MÓN DE LA CULTURA, PERIODISTES I POLÍTICS.\nEn relació als darrers actes de suport a l'intern Amadeu Casellas, el Departament de Justícia considera necessari fer saber a l’opinió pública i, en especial a les persones que siguin convidades a sumar-se a actes en suport de la seva persona que:\nAmadeu Caselles Ramon fonamentava la seva vaga de fam, que ha decidit abandonar fa uns dies, en que fa més de 20 anys que està empresonat i que l’Administració penitenciària no li ha concedit permisos ni ha pogut accedir al règim obert.\n1. L'intern ha estat condemnat en 12 ocasions i té com a mínim dues causes pendents. És reincident penal i penitenciari i ha tingut tres ingressos a presó. El primer, l’any 1979 va durar 4 mesos en situació de preventiu. El segon ingrés fou l’any 1982 ( per complir una pena de 4 anys). Va sortir en llibertat condicional el juny de 1984. El tercer ingrés va ser l’any 1987 en que va entrar per complir 8 condemnes per robatoris a mà armada.\n2. En els períodes que ha estat en llibertat perquè l’administració penitenciària ha confiat en el seu comportament i li ha atorgat permisos o règims oberts, l’intern ha reincidit i ha comès nous delictes. Així, des de 1995 fins el novembre de 2006, data en la que gaudint del règim obert va ser detingut de nou, acusat d’un atracament, aquest intern ha gaudit d’un total de 85 períodes de permisos, i a aquests cal afegir-hi 40 sortides per temes laborals, entre juliol i desembre de 2005, altres 11 sortides en règim d’autogovern i 2 sortides programades acompanyades de personal de tractament.\nDurant el gaudi d’aquests permisos, no retorna al centre (nou delicte de trencament de condemna) en dues ocasions i ha de ser detingut i retornat per la força pública, i en\naltres dos permisos comet dos atracaments pels quals també és condemnat, un l’any 1998 i l’altra, el darrer, l’any 2006, quan estava en tercer grau de compliment de les penes imposades.\n3. En el període que ha complert penes de privació de llibertat ha realitzat una temptativa d’evasió.\n4. Els delictes comesos són, principalment, robatoris amb intimidació i amb ús d’arma de foc.\n5. L’ultima condemna, que se suma als anys que encara li restaven d’altres condemnes anteriors, és per un delicte de robatori amb intimidació a una entitat bancària de Vic el\ndia 26 de novembre del 2006 (fa doncs menys de tres anys), mentre gaudia del tercer grau penitenciari. Durant l’atracament va amenaçar amb l’arma a la mà a tres treballadors de l’oficina i a una clienta. Aquests fets varen ser reconeguts per l’intern, que va acceptar una sentència de conformitat d’ 1 any de presó com autor responsable d’un delicte de tinença il·lícita d’armes, i de 3 anys, 6 mesos i 1 dia com autor d’un delicte de robatori amb violència i intimidació.\n6. Resta pendent també resoldre l’acusació sobre tràfic d’estupefaents, pel qual té una petició fiscal de 8 anys de presó, per fets ocorreguts l’any 2008, al centre penitenciari de Quatre Camins, i una denúncia interposada per la Secretaria de Serveis penitenciaris per calúmnies, injúries i amenaces.\n7. Tot i que els delictes comesos tenen ànim lucratiu i es desenvolupen atemptant greument als drets d’altres persones, s’ha produït un moviment de suport afirmant que havia estat en règim tancat durant més de 20 anys, qüestió que desmenteixen els propis fets exposats en aquest escrit.\n8. En aquests moments aquest intern ha abandonat fa uns dies la vaga de fam que mantenia. Les vagues de fam no són un fet desconegut dins del sistema penitenciari, però no es pot intentar aconseguir canvis de la seva classificació per aquesta via.\n9. Amb l’argument de donar suport a aquest intern hem vist com s’efectuaven actes vandàlics a les instal·lacions del Departament de Justícia, trencant amb gran violència totes les vidrieres del Centre d’Iniciatives per la Reinserció (CIRE) o, més preocupant encara, com es col·locaven artefactes explosius el carrer Gran de Gràcia i, darrerament s’enviaven a responsables del Departament de Justícia. En la reivindicació d’aquests fets, sempre covardament anònima, s’efectuen amenaces cap a qui compleix amb l’obligació de fer funcionar el millor possible un servei imprescindible en qualsevol Estat de dret: el compliment de les penes privatives i no privatives de llibertat i la tasca d’evitar la comissió de nous delictes mentre s’està sota la tutela de l’administració penitenciària.\n10. Tothom és lliure de donar suport a qualsevol dels quasi 10.500 interns que avui hi ha a les presons catalanes, però cal conèixer bé el currículum delictiu i la manera que alguns tenen de donar suport a la suposada causa "anarquista" d'un pres.\n11. Rebutgem profundament la violència i defensem cada dia els drets humans en un dels àmbits més delicats de la nostra societat, però les amenaces i els explosius no ens\nfaran canviar la nostra activitat encaminada a millorar constantment els serveis penitenciaris.\n12. Encara que pot resultar obvi, de tot l’ exposat queda clar que el senyor Amadeu Caselles no està empresonat per les seves idees sinó per la comissió reiterada de delictes que posen en perill la vida i la seguretat dels ciutadans.\nL'Amadeu durant la visita que li va fer la seva advocada va explicar una serie de questions que desmentien les afirmacions fetes a la resposta que la Consellera Tura va donar als que van entregar un manifest per la llibertat inmediata de l'Amadeu Casellas, periodistes, polítics i gent relacionada amb el món de la cultura. La constestació de la gent que va presentar el manifest encara està per arrivar. Estem segurs que seguiran desmentint i desmontant la contestació i argumentació de la Consellera.\nCONSELLERA TURA, PROU!!!\nLLIBERTAT INMEDIATA PER L'AMADEU CASELLAS\nPublicat per àcrata a 9:14


#8 Costa Est dels Estats Units: visitant Donald Trump en Rodaelmón en mp3(25/03 a las 11:33:40) 31:14 24785284 - iVoox\nA continuación: #9 Costa Est dels EUA: la Meca no ho era tant Cancelar 10\nDescripción de #8 Costa Est dels Estats Units: visitant Donald Trump\nA l’episodi d’avui, t’explicarem els nostres dos dies a Washington DC, la ciutat on es remenen les cireres de la política mundial, després de sobreviure a nou hores d’autobús.\nT’ajudem a fer realitat el teu negoci online! Però, abans, recorda que a becicleta.com, el nostre estudi online de Disseny i Desenvolupament WordPress, creem projectes digitals adaptats al la teva idea de negoci.\nEl tema d’avui: dos dies a Washington DC Després de nou hores de bus, neu i un pipí del conductor al bell mig de la carretera, ja som a Washington. La capitat administrativa dels Estats Units, on es concentra el poder polític que domina el món.\nI com a bona capital, compta amb els edificis que segur has vist mil i una vegades al cinema o a les sèries. Que si la Casa Blanca, que si el Capitol, que si els memorials a Lincoln i a Washington…\nEn aquest episodi comentem com els vam veure gairebé sols, sense massa presència turística. Tot un luxe impensable en ple més d’agost!\nSelfie des del Memorial a Lincoln, amb The Mall de fons. També parlem del cementiri militar d’Arlington, el qual se situa fora del DC, a l’estat de Virginia, tot creuant el riu Potomac. Ens va deixar una imatge força impactant, tot cobert de làpides blanques sobre fons verd.\nUna estada a Washington que no només ha servit per visitar racons emblemàtics. Com a bons nòmades digitals, també hi ha hagut temps per treballar en els nostres projectes. És la gràcia de pencar en el teu propi negoci online. Tu decideixes quan viatjar ja que, per treballar només necessites el teu ordinador i una (bona) connexió a internet.\nTreballant des d’un Starbucks de Washington DC. Per cert! A Washington ens vam allotjar al hostel Adam’s Inn. Una casa típica americana amb porxo, escala de fusta i molt d’encant on ens van rebre així de bé:\n#8 Costa Est dels Estats Units: dos dies a Washington DC | rodaelmón Difonem la paraula! Si t’ha agradat aquest episodi i ens vols fer mooolt feliços, pots deixar-nos una valoració de cinc estrelles a iTunes. Ena ajudarà a donar a conèixer aquest podcast acabat de néixer i, així, arribar a moltes més persones apassionades per viatjar.


El Barça no presentarà recurs contra l'expulsió de Koeman i complirà la sanció contra l'Atlètic de Madrid - Esport3 - TV3 i Catalunya Ràdio\nEl tècnic neerlandès va veure la vermella directa contra el Cadis i ha estat sancionat amb dos partits\nRedacció Esport3 26/09/2021 - 18.05 Actualitzat 27/09/2021 - 16.30\nEl Barça ha anunciat que no presentarà un recurs de cara al segon partit de sanció per a Koeman i el tècnic neerlandès no podrà ser a la banqueta en el partit contra l'Atlètic de Madrid de dissabte que ve a les 21.00. El club blaugrana sí que recorrerà la targeta groga a Sergio Busquets per haver llançat una pilota cap a un adversari quan hi havia dues esfèriques al terreny de joc.\nEl Comitè de Competició de la Reial Federació Espanyola de Futbol va sancionar Ronald Koeman amb dos partits. El tècnic neerlandès va veure la targeta vermella directa a les acaballes del partit contra el Cadis, després de protestar al col·legiat l'existència d'una segona pilota sobre el terreny de joc. Koeman, que es troba a la corda fluixa, no serà present al partit contra el Llevant al Camp Nou ni tampoc al Wanda Metropolitano contra l'Atlètic de Madrid.\nUna de les altres polèmiques que hi va haver al Ramón de Carranza va ser l'expulsió per dues grogues a Frenkie de Jong. El club blaugrana també va presentar una al·legació per aquesta decisió arbitral, però el migcampista va ser sancionat amb un partit, que va complir contra el Llevant.\nL'Eibar anuncia la incorporació de Fernando Llorente


Cita prèvia – Infantil | JM Badalona\nCita prèvia – Infantil\nEt trobes aquí: Inici > Notícies > Vida a l'escola > Cita prèvia – Infantil\nSeleccioneu el dia i la hora que vindreu. Ompliu després els camps obligatoris i envieu les dades. Rebreu un missatge de correu electrònic per confirmar que s'ha iniciat el procés de reserva, i un nou correu electrònic quan es confirmi la reserva.\nLes visites seran guiades pel personal del centre, els grups han de ser com a màxim de 10 persones, segons les instruccions del Departament d'Ensenyament a causa de les restriccions actuals.\nNomés està permès l'accés a una persona per fill/a.\nNo podeu venir acompanyats dels fills.\nGuardar les distàncies de seguretat.


09 :: Marda, entre Ariel i la N-2 | El Dimoni de Santa Eugènia de Ter (Gironès)\nMarda i la seva mesquita, amb la colònia d'Ariel al fonsFOTO: KOLDO SAGASTI\n: : Opinió > El Dimoni a Palestina: «Un viatge al país de l'apartheid» :: Isidre Pallàs | 03·09·2007\n09 :: Marda, entre Ariel i la N-2\nMarda és un poblet de 2.200 habitants situat al sud de Qalquilia, entre aquesta i la ciutat de Salfit, a Cisjordania. Hi arribem per la N-2, una bona carretera, nova, de pas preferent per a colons i prohibida per als conductors palestins sense un permís especial per passar-hi. Anem a Marda perquè és un dels pobles que han patit les conseqüències de la construcció de colònies jueves, assentaments, dins els territoris ocupats per l’exèrcit d’Israel.\nAmb els acords de pau de Camp David, el 1978, Israel obtenia d’Egipte i els EUA el vist i plau per construir la colònia d’Ariel, al cor de la Cisjordania ocupada. Així va expropiar territoris de Marda, Kafl Haris i Isaka, tots de la regió de Salfit, i varen començar a edificar els blocs de pisos del que seria la colònia més gran dels territoris ocupats, la capital jueva de Samaria. L’assentament, construït 20 quilometres endins de la línia verda, es convertiria en un monstre de 20.000 habitants, deu vegades més que Marda. Un malson immens que es quedaria amb més de la meitat de les terres del poble palestí.\nPerò malgrat que durant 25 anys els havien anat robant terres, això no seria el pitjor. A finals de 2004, l’autoritat militar israeliana va començar a expropiar terres i a començar la construcció del mur. Els pagesos palestins varen protestar al Tribunal Suprem israelià i aquest va fer parar les obres. Però el comandant de l’exèrcit als territoris Ya’ir Neve, fent cas omís de l’ordre del tribunal, va executar la confiscació de terres i va continuar construint el mur. A l’altre costat del mur quedaven un centenar d’hectàrees i més de mil oliveres, les pastures i l’aigua pels ramats, les excavadores varen arrencar vuit-cents arbres fruiters, moltes famílies es varen quedar sense la seva principal font d’ingressos. I els soldats varen continuar construint el mur per protegir les cases dels colons jueus vinguts d’arreu del món, construïdes en terra robada, dalt dels turons. Marda, indefensa i desolada, quedava al fons de la vall.\nLa vergonya ens bloqueja\nDurant els anys 80 els hi varen deixar anar porcs senglars per destruir-los els horts, els van tirar bombes de so i gasos lacrimògens, els van contaminar els pous tot abocant-hi les aigües fecals de la colònia… i encara els quedava patir a partir de 2000 la construcció de l’autovia de Samaria, que ha duplicat la destrucció d’oliveres i la confiscació de terres dels anys anteriors. Sense camp per treballar, l’atur i la pobresa s’han escampat a la majoria de la gent. Un quadre de desolació que en Said ens ha pintat amb aquesta resignació que ja hem vist als ulls de molts palestins. L’enemic és fort, però ja no tenim res a perdre ni enlloc on anar, ens diu. I ara també veiem quelcom que hem vist moltes vegades, la resolució de la gent per seguir resistint l’injusticia, l’ocupació militar del seu poble, de totes les formes possibles, de qualsevol manera. Ens explica que, en tots aquests anys, els han estat disparant desde les cases dels colons. Ens pregunta com els nostres països no fan res per aturar aquest robatori, aquest genocidi. Nosaltres ens bevem el te amb menta, que una dona ha deixat sobre la taula, i callem. No sabem que respondre. La vergonya ens bloqueja la llengua.\nQuan sortim a fora de la nau, que fa de local social del sindicat de pagesos, un piló de nens ens esperen encuriosits: guiris, blancs, com els colons, però que a diferència d’ells, no els maltracten. Somriem, somriuen. Comencen les bromes i els jocs. En Josu comença a fer trucs senzills amb els dits, com aquell de fer veure que s’arrenca el polze de la mà. Els nens riuen i al cap de cinc minuts tots ja saben fer-ho tan bé com ell.\nQuan marxem al capvespre, les llargues ombres d’Ariel s’estenen sobre el poblet, com la mà terrorífica de Sauron, el Senyor dels Anells, obscur i despietat, sobre els cors dels palestins de la mil·lenària vila de Marda. Les rialles dels nens, que ens han acompanyat fins a l’autobús i que ara ens diuen adéu des de la carretera, trenca aquest trist encanteri. Les rialles allunyen el terror i porten esperançà. El mur de l’apartheid és alt i de ciment, el dia que caigui farà molta fressa.\n> 10 :: El «checkpoint» de Jit


Els aparells de mesura instantània de la humitat d’estella de fusta a Catalunya – Laboratori de Biomassa\nmaig 29, 2012 post date\nDes de fa uns mesos, l’Àrea d’Aprofitaments Fusters i Biomassa del CTFC està avaluant el funcionament de varis dels humidímetres per a estella de fusta que es poden trobar al mercat.\nEls principis bàsics sobre els que es basa el funcionament dels humidímetres que es troben a disposició del petit emprenedor es fonamenten en les propietats elètriques de la fusta i l’aigua. Altres principis, més aplicats en el món industrial, es basen en altres propietats com ara la reflectivitat a raigs de l’infraroig proper, la resonància magnètico-nuclear, etc.\nPer a l’estimació de la humitat es fan servir dues propietats elèctriques de la fusta: la conductivitat (o el seu invers, la resistivitat) i la permitivitat (o dielectricitat).\nLa mesura basada en la conductividad medeix la variació de la conductància (o l’invers, la resistència) del pas d’una corrent elèctrica entre dos punts d’un volum de fusta o estella segons varia el contingut d’aigua. En aquest principi es basen la gran majoria d’humidímetres de fusta massissa que hi ha al mercat i que es caracteritzen per presentar dues agulles, entre les quals es genera el corrent elèctric. En aquest principi també es basa l’humidímetre de llança BLL de Schaller (comercialitzat a Catalunya per Kapelbi).\nHumidímetre Bes-Bollmann i BLL de Schaller\nLa mesura basada en la permitivitat de la fusta medeix l’afebliment d’un camp elèctric generat entre dues plaques. Entre aquestes dues plaques es posiciona un cert volum de fusta o estella. A major quantitat d’aigua, que és una molècula amb polaritat i en conseqüència sensible als camps elèctrics, major és l’afebliment del camp elèctric que atravessa la fusta. En aquest principi es basa l’humidímetre de galleda fabricat per Schaller (BM1 i BM2).\nHumidímetre BM1 de Schaller\nEl CTFC presentarà el proper mes de juny a la Conferència Exposició Europea de la Biomassa, a Milà, les principals conclusions sobre l’ús i operació dels humidímetres BM1 i BLL (de Schaller, Kapelbi Catalunya) i l’humidímetre de butxaca Bes-Bollmann (basat en el principi de conductivitat). L’estudi es va realitzar en el marc del projecte INNOBiomassa, finançat pel Govern de Catalunya.\nAquests humidímetres es mostren molt pràctics de cara al control intern empresarial que cada empresa ha de fer per tal d’assegurar la qualitat de l’estella. De cara al comerç, en vistes a establir transaccions comercials en base a les lectures realitzades amb ells, cal caracteritzar el biocombustible en qüestió, calibrar l’aparell i establir contractualment els marges d’error admesos tenint en compte el mitjà utilitzat per al control de la humitat. Cal, a més, una mica més de recerca i un coneixement més a fons dels biocombustibles del nostre país.\nMés informació a AFIB-CTFC.\nmaig 29, 2012 at 10:30 am\njuliol 2, 2012 at 11:21 am\n[…] Els aparells de mesura instantània de la humitat d’estella de fusta a Catalunya – 29 de maig de 2012 […]


EXTRAESCOLARS I SERVEI ACOLLIDA MATINAL 2021-2022 (actualització agost 2021) – El blog de l'AFA del Xarau\nPer fer la preinscripció, ompliu el formulari, fent clic en el següent enllaç: https://forms.gle/E7gTuLRidB4n7BFc6\nSi teniu cap dubte, us podeu adreçar a extraescolars@escolaxarau.cat.\nInformació Extraescolars 2021\nNOTA INFORMATIVA ACOLLIDA MATINAL\nDurant el proper curs (2021-2022)les famílies podreu fer ús del servei d’acollida matinal.\nEl servei començarà a les 7.45h fins a l’inici de l’horari lectiu a les 9.00h. L’entrada dels infants serà flexible, en funció de les necessitats de cada família.\nHi haurà tres modalitats d’ús:\n1. Fix 5 dies a la setmana (45€)\n2. Fix 3 dies a la setmana (27€)\n3. Esporàdic (4€ per dia de servei)\nEl servei ofert per l’AFA de l’Escola Xarau estarà gestionat, com aquest últim curs, per la Gresca, ja que la situació sanitària no ens permet reprendre un servei normalitzat com el d’un parell de cursos enrere.\nPer tal de tenir una previsió d’infants que en faran ús, us demanem que envieu la inscripció a l’adreça xarau@lagresca.org abans del 3 de setembre.\nComissió extraescolars AFA Escola Xarau\nDurant aquest curs 2021-2022 a l’escola Xarau es durà a terme el servei d’acollida matinal per a les famílies que necessiten el servei de forma fixa i o esporàdica durant tot el curs escolar.\n• Acollida matinal de 7.45 a 9.00. Data inici: 13 de setembre\nPer formalitzar la inscripció cal omplir el formulari adjunt i signar-lo (es pot fer telemàticament, no cal imprimir i signar el document) i enviar-lo a la següent adreça de correu electrònic: xarau@lagresca.org\n▪ fotocòpia del DNI mare/pare/tutor/a legal\n▪ fotocòpia de la targeta sanitària\n▪ fotocòpia del número de compte bancari\nLa gestió per l’abonament de les quotes s’estipula de la següent manera:\n▪ El cobrament de les quotes es realitza sempre a l’inci de cada mes per domiciliació bancària (el rebut et girarà entre els dies 5 i 10 de cada mes)\n La quota mensual és de 45€ (5 dies per setmana)\n La quota mensual és de 27€ (3 dies per setmana)\n La quota d’acollida esporàdica és de 4€ ( per dia)\n Pels mesos de setembre i juny la quota serà de 27€ en qualsevol cas.\n▪ ATENCIÓ: No s’entendrà la no assistència com un indicador de baixa de l’activitat.\n▪ Serà necessari ser soci o sòcia de l’Ampa per a poder participar a l’acollida matinal.\nLa quota per ser soci o sòcia de l’AMPA es gestionarà des de la mateixa AMPA.\nL’acollida es realitzarà en grups separats per cada comunitat (petits, mitjans i grans). L’accés i l’espai de referència estarà diferenciat també per comunitats:\n• Comunitat de petits: Preferiblement l’acollida la farem a l’espai exterior de l’escola, al jardí de petits. En el cas de pluja, entrarem a l’aula de psicomotricitat. La porta d’entrada és la de dalt, que dona a l’edifici d’infantil.\n• Comunitat de mitjans: Preferiblement l’acollida la farem a l’espai exterior de l’escola, a la zona del sorral. En el cas de pluja, entrarem a l’aula de música. La porta d’entrada és la principal.\n• Comunitat de grans: Preferiblement l’acollida la farem a l’espai exterior de l’escola, a la zona de la pista. En el cas de pluja, entrarem al gimnàs. La porta d’entrada és la principal.\nEn cas que participi més d’un fill o filla i que els accessos a l’escola siguin diferents, es podrà utilitzar l’accés d’infantil en tots els casos. En aquest cas, el fill o filla de la comunitat de mitjans o de grans anirà sol o sola a la seva zona de referència.\nEn tot moment s’atendrà a les mesures de salut i seguretat que siguin aplicables com a conseqüència de la situació actual provocada per la COVID19. Gràcies a la cooperació de totes i tots farem que les activitats siguin segures per a tothom!\nTambé haurem de tenir present que tot plegat podrà variar en funció de les especificitats i noves normatives que puguin anar sorgint durant el curs. Podeu consultar-les tot seguit.\n2 pensaments sobre “EXTRAESCOLARS I SERVEI ACOLLIDA MATINAL 2021-2022 (actualització agost 2021)”


L’Ajuntament de Constantí col·labora amb el projecte “Cap infant sense conte” – Constantí Ràdio\nL’Ajuntament de Constantí col·labora amb el projecte “Cap infant sense conte”\nL’Ajuntament de Constantí s’ha adherit aquest any al projecte literari “Cap infant sense conte” que des de fa uns anys promou l’Associació Educativa i Formativa TBClass (Les Franqueses del Vallès) amb el suport i la col·laboració d’empreses, ajuntaments, institucions que ajuden a finançar el projecte. Aquest dilluns 26 d’abril l’alcalde de Constantí, Óscar Sánchez, i la regidora d’Ensenyament, Dolors Fortuny, han fet entrega dels exemplars dels contes als centres educatius del municipi: l’escola Centcelles i l’escola Mossèn Ramon Bergadà.\nEls principals objectius del projecte “Cap infant sense conte” són fomentar l’hàbit i el gust per la lectura des de ben petits i estimular la imaginació i creativitat dels infants. Dolors Fortuny és la regidora d’ensenyament de l’Ajuntament de Constantí.\nEn els contes apareixen valors fonamentals en el creixement dels infants que formaran part de les generacions futures. I en aquest sentit, hem de tenir ben clar que “els infants del present són els ciutadans i professionals del futur”. El conte d’aquest any porta per títol “La llegenda del cavaller Valentí”. Aquesta vegada el text és obra de la Nàdia Umbert i les il·lustracions són obra de la seva filla Lucía Rodríguez, de 10 anys.\nJornada de portes obertes a la llar d'infants de Constantí\nObertes les inscripcions per participar a la visita guiada a Mas dels Frares


Mèrits Esportius a Castelló d’Empúries – Castello.cat\nMèrits Esportius a Castelló d’Empúries\nHomeMèrits Esportius a Castelló d’Empúries\nAquest divendres, a un quart de nou del vespre al convent de Santa Clara, es portarà a terme una nova edició dels Mèrits Esportius en reconeixement a aquelles persones i equips del municipi que hagin destacat en l’àmbit de l’activitat física i l’esport.\nEnguany els premis es dividiran en homenatges i reconeixements. Per una banda es vol homenatjar als equips i federats escolars per haver aconseguit l‘ascens de categoria que hagin quedat campions o en lloc destacat en les respectives lligues i competicions. Per altra banda també es vol retre homenatge als esportistes individuals federats i escolars que hagin aconseguit campionats oficials o llocs destacats en competicions d’àmbit estatal.\nPel què fa als reconeixements es faran a la trajectòria de persones i clubs que han promocionat el seu esport o entitat. Per acabar hi haurà també un reconeixement internacional al mèrit esportiu a l’esportista o col·lectius que la seva trajectòria l’hagi portat a la internacionalitat i /o aconseguir fites de gran rellevància.


Simetria en física - Viquipèdia, l'enciclopèdia lliure\nSimetria en física\nLa simetria en física inclou els trets d'un sistema físic que mostra propietats de simetria –és a dir, que sota certes transformacions, aspectes d'aquests sistemes són “incanviables”, d'acord amb una observació particular. Una simetria d'un sistema físic és un tret físic o matemàtic que és preservat sobre un cert canvi (transformació).\nEn matemàtiques, una transformació és un operador aplicat a una funció de tal manera que, amb aquesta transformació, certes operacions siguen simplificades. Per exemple, en aritmètica, quan es busca un algorisme de nombres, el procés de cerca es redueix a la suma dels algorismes de cada factor.\n1 Simetria com a invariància\n1.1 Simetries locals i globals\n2 Simetries contínues\n3 Simetries discretes\n4 Matemàtiques de la simetria física\nSimetria com a invariànciaModifica\nLa invariància es defineix matemàticament per transformacions que deixen magnituds sense canvi. Per exemple, la distància entre dos punts d'un sòlid que es mou, però no es deforma.\nSimetries locals i globalsModifica\nUna simetria global és una simetria que sosté tots els punts en l'espaitemps sota consideració, a diferència de la simetria local, que només sosté un subconjunt de punts.\nLa majoria de les teories físiques es descriuen amb lagrangians (en física, un lagrangià és una funció matemàtica a partir de la qual es poden derivar l'evolució temporal, les lleis de conservació i altres propietats importants d'un sistema físic), que són invariants amb certes transformacions, quan les transformacions es realitzen en diferents punts de l'espaitemps i es relacionen linealment –tenen simetria global.\nPer exemple, en la teoria quàntica, la fase global d'una funció d'ona és arbitrària i no representa res físic. En conseqüència, la teoria és invariant amb canvi global de fases (agregant una constant a la fase de totes les funcions d'ona, en tots els costats): això és una simetria global. En electrodinàmica quàntica, la teoria és també invariant amb un canvi local de fase, és a dir, que es pot alterar la fase de totes les funcions d'ona de manera que l'alteració siga diferent en cada punt de l'espaitemps. Això és una simetria local.\nMatemàticament, les simetries contínues es descriuen per funcions contínues o contínuament diferenciables. Una subclasse important de les simetries contínues en física són les simetries d'espaitemps.\nLa simetria d'espaitemps es refereix a aspectes de l'espaitemps (l'espaitemps és l'entitat geomètrica en què es desenvolupen tots els esdeveniments físics de l'univers, d'acord amb la teoria de la relativitat i altres teories físiques) que poden ser descrits de manera que mostren una forma simètrica.\nTranslació de temps: un sistema físic pot tenir els mateixos trets en un cert interval de temps, això s'expressa matemàticament com una invariància amb la transformació per a qualsevol nombre real t i a en l'interval. Per exemple, en mecànica clàssica, una partícula solament afectada per la gravetat tindrà energia potencial gravitacional quan se suspenga a una altura h sobre la superfície terrestre. Assumint que no hi ha canvi en l'altura de la partícula, aquesta serà l'energia potencial gravitacional de la partícula tothora, és a dir, si considerem l'estat de la partícula en un cert temps (segons) i també en l'energia potencial gravitacional total de la partícula preservada.\nTranslació espacial: aquestes simetries espacials es representen per transformacions en la forma i descriuen situacions en què la propietat d'un sistema no canvia amb de posició. Per exemple, la temperatura en una habitació pot ser independent del lloc s'hi es trobe el termòmetre.\nRotació espacial: aquestes simetries espacials es classifiquen com a rotacions pròpies i rotacions impròpies. Les primeres són les rotacions “ordinàries”: matemàticament, es representen per matrius quadrades de determinant u. Les segones es representen per matrius quadrades de determinant -1 i consisteixen en una rotació pròpia combinada amb una reflexió espacial (inversió). Per exemple, una esfera té simetria de rotació pròpia.\nTransformacions Poincaré: aquestes són simetries espaciotemporals que preserven les distàncies en l'espaitemps de Minkowski. Per exemple, són aquelles isometries de l'espai Minkowski. Aquestes s'estudien sobretot en la relativitat especial. Les isometries anomenades transformacions de Lorentz van donar lloc a la simetria coneguda com a covariància de Lorentz.\nSimetries projectives: aquestes són simetries espaciotemporals que preserven l'estructura geodèsica de l'espaitemps. (Es defineix com la línia de mínima longitud que uneix dos punts en una superfície donada, i està continguda en aquesta superfície). Aquestes simetries es poden definir en qualsevol varietat llisa (és un tipus especial de varietat topològica en què tots els mapes de transició són llisos), però troben moltes aplicacions en l'estudi de solucions exactes de la relativitat general.\nTransformacions d'inversió: aquestes són simetries espaciotemporals que generalitzen les transformacions Poincaré per incloure altres transformacions en les coordenades d'espaitemps. Les longituds no són invariants en transformacions d'inversió, però en quatre punts en creu és invariant.\nGeneralment les simetries de l'espaitemps es descriuen per a camps de vectors llisos. Els mapes llisos subjacents associats als camps vectorials corresponen més directament amb les simetries físiques, però els camps vectorials per si mateixos són més comunament usats quan es classifiquen les simetries d'un sistema físic.\nAlguns dels més importants són els camps vectorials de Killing, que són aquelles simetries d'espaitemps en què es preserva l'estructura mètrica d'una varietat subjacent. Els camps vectorials de Killing preserven la distància entre dos punts qualssevol de la varietat.\nUn vector de Killing és un vector definit sobre una varietat riemanniana o pseudoriemanniana que defineix un grup uniparamètric d'isometries.\nUna simetria discreta és una simetria que descriu canvis no continus en un sistema. Per exemple, un quadrat té simetria discreta rotacional: només rotacions múltiples dels costats drets del quadrat conservaran la seua aparença original. Generalment s'hi involucren canvis, als quals se'ls denomina reflexions o intercanvis.\nTemps revertit: moltes lleis físiques descriuen veritables fenòmens quan la direcció del temps és revertit. Matemàticament, això es representa per la transformació T. Encara que en contextos restringits es pot trobar aquesta simetria, l'univers en si no mostra una simetria sota el temps revertit, d'acord amb la segona llei de la termodinàmica.\nInversió espacial: es representa amb les transformacions de la forma P i indiquen la invariància del sistema quan les coordenades són “invertides”. En física, una transformació de paritat és el canvi simultani en el signe de tota coordenada espacial. Una representació de P a l'espai euclidià de 3 dimensions seria una matriu P = diag (-1,-1,-1). Més general, qualsevol matriu ortogonal de determinant -1 correspon a una rotació més la paritat.\nReflexió de desliz: es representa per la composició d'una translació i una reflexió. Aquestes simetries ocorren en alguns cristalls i en algunes simetries planes.\nUn tipus de simetria coneguda com a supersimetria s'ha utilitzat per fer avanços en el model estàndard (teoria física que explica certs fenomen en partícules fonamentals). Encara no s'ha provat experimentalment.\nMatemàtiques de la simetria físicaModifica\nLes transformacions que descriuen simetries físiques típiques formen un grup matemàtic. La teoria de grup (en àlgebra abstracta, la teoria de grups estudia les estructures algebraiques conegudes com a grups. (En àlgebra abstracta, un grup és un conjunt en què es defineix una operació binària (un magma), que satisfà certs axiomes.) És una àrea important de la matemàtica física.\nLes simetries contínues s'especifiquen matemàticament per grups continus (anomenats grups de Lie). Moltes simetries físiques són isometries i s'especifiquen per simetria de grups. A voltes, aquest terme s'usa per a tipus més generals de simetries. El conjunt de totes les rotacions pròpies a través de qualsevol eix d'una esfera forma un grup de Lie anomenat grup ortogonal. El conjunt de totes les transformacions de Lorenz formen un grup anomenat grup de Lorenz.\nLes simetries discretes són descrites pels grups discrets. I la reducció per simetria de l'energia funciona sota l'acció d'un grup, i la ruptura espontània de simetria electrofeble (concepte d'una teoria física que unifica la interacció feble i l'electromagnetisme, dues de les quatre forces fonamentals de la natura: hi ha quatre tipus d'interaccions fonamentals: interacció nuclear forta, interacció nuclear feble, interacció electromagnètica i interacció gravitatòria) de les transformacions de grups simètrics sembla esclarir temes de la física de partícules, per exemple, la unificació de l'electromagnetisme i la interacció feble en la cosmologia física.\nLes propietats simètriques d'un sistema físic estan íntimament relacionades amb les lleis de conservació que caracteritzen el sistema. El teorema de Noether dona una precisa descripció d'aquesta relació. El teorema diu que cada simetria d'un sistema físic implica que alguna propietat física del sistema es conserva, i per contra, que cada magnitud conservada té una simetria corresponent. Per exemple, la isometria de l'espai dona lloc a la conservació lineal de momentum, i la isometria del temps dona lloc a la conservació de l'energia.\nMouchet, A. "Reflections on the four facets of symmetry: how physics exemplifies rational thinking". European Physical Journal H 38 (2013) 661 hal.archives-ouvertes.fr:hal-00637572\nBrading, K., and Castellani, I., eds., 2003. Symmetries in Physics: Philosophical Reflections. Cambridge Univ. Press.\nRosen, Joe, 1995. Symmetry in Science: An Introduction to the General Theory. Springer-Verlag\nObtingut de «https://ca.wikipedia.org/w/index.php?title=Simetria_en_física&oldid=21116690»\nLast edited on 12 maig 2019, at 07:04


Acte de cloenda de Reus 2019 Ciutat del Bàsquet Català | Ajuntament de Reus\nInici › Acte de cloenda de Reus 2019 Ciutat del Bàsquet Català\nActe de cloenda de Reus 2019 Ciutat del Bàsquet Català\nL’alcalde de Reus i el regidor d’Esports, Carles Pellicer i Josep Cuerba, presideixen aquest dissabte, 18 de gener al Teatre Bartrina a partir de les 19:00h l’acte de cloenda de Reus 2019 Ciutat del Bàsquet Català. L’acte també suposa el traspàs del títol a la ciutat de Balaguer, i compta amb la presència de l’alcalde del municipi lleidetà, i el president de la Fundació del Bàsquet Català, així com representants dels agents públics i privats vinculats a l’esport català i de la ciutat.\nLa Ciutat del Bàsquet Català 2019 ha suposat per a Reus una nova oportunitat per treballar l'esport des dels valors i des de les accions que fomenten la cohesió social i la promoció de la salut. En aquest sentit, en la programació desenvolupada destaquen tres eixos de treball a l'entorn de la formació, el bàsquet femení i les activitats populars a l'entorn d'aquest esport.\nPrimer Torneig de Bàsquet de cadira de rodes, que tindrà continuïtat.\nFoto Inauguració Reus Ciutat del Bàsquet Català 4775.7 KB


Els casos per coronavirus ja superen els 150.000 i les vícitmes mortals ja són més de 15.000\n4 min. Barcelona 09/04/2020 11:46\nEl govern espanyol eleva fins a 152.446 els contagis per coronavirus, 5.756 més en les últimes 24 hores, un augment lleugerament inferior al de fa un dia. El nombre de víctimes mortals registrades en un dia també baixa respecte a dimecres: el ministeri de Sanitat ha recomptat 683 víctimes mortals i a hores d'ara la xifra de defuncions per covid-19 ja arriba als 15.238. Igual que aquest dimecres, el ministeri tampoc ha facilitat les dades dels pacients ingressats a l'UCI, perquè no totes les comunitats autònomes aporten la xifra acumulada. De tota manera, la portaveu del Comitè de Coordinació d'Alertes i Emergències Sanitàries, María José Sierra, ha assegurat que les UCI mantenen l'augment de pacients d'un 3% com els últims dies.\nDesprés de dos dies consecutius amb un augment diari del nombre de contagis i de morts, aquest dijous les xifres han tornat a baixar. De fet, a nivell percentual, fa dies que la tendència va a la baixa. D'aquesta manera, aquest dijous la xifra de contagis ha augmentat un 3,9%, la segona xifra més baixa des que ha començat la pandèmia –només superat per l'augment del 3,2% del dilluns 6 d'abril–. A més, pel que fa al nombre de morts, l'augment és d'un 4,7%, gairebé un punt menys que ahir. De tota manera, Sierra ha assegurat que a hores d'ara encara no tenen les dades de les persones grans que han mort en residències de tot l'Estat. "Hem sol·licitat la informació a totes les comunitats autònomes i estem recollint les dades", ha afirmat. Aquest dijous també s'han donat 4.144 persones d'alta, una xifra que suposa que 52.165 persones ja estan curades. Això suposa un creixement del 34%, dos punts més respecte a dimecres.\nTornada a la feina "vigilada i controlada"\nDe cara a la setmana que ve, les persones que no treballen en serveis essencials podran tornar a la feina. Una decisió que ha generat crítiques per part de comunitats autònomes com Catalunya, però que Sierra ha defensat en la roda de premsa d'aquest dijous. Així, ha comparat la situació de la setmana que ve amb l'escenari de fa dues setmanes: "Havíem adoptat mesures de distanciament social que havien donat fruits. És la situació que ja ens havia donat resultat i s'havia disminuït la transmissió". Així, ha assegurat que "es treballa amb les empreses" perquè quan els treballadors hi tornin a treballar ho facin amb mesures de distanciament i higiene respiratòria: "Serà una tornada molt vigilada i controlada". A més, ha recordat que el confinament total d'aquestes dues últimes setmanes tenia per objectiu "garantir" que les UCI poguessin suportar una càrrega alta de pacients.\nD'altra banda, Sierra també ha explicat que encara estan treballant amb l'estudi poblacional per determinar la immunitat de la ciutadania al coronavirus. Les més de 60.000 persones que hi participin, que majoritàriament seran asimptomàtiques, per reproduir fidelment la realitat de la població, seran contactades pels responsables de l'estudi i la seva participació serà "voluntària" i amb previ consentiment. A més, se'ls farà una entrevista prèvia. "La detecció dels casos i el seu aïllament és una peça clau", ha afirmat Sierra, que ha defensat el disseny que han ideat els autors de l'estudi: "Són experts i s'ha dissenyat amb moltíssim rigor".\nMés detencions i més trànsit\nLa secretària de Transports, María José Rallo, ha sortit al pas de les imatges vistes en les últimes hores que reflectien retencions en algunes carreteres, que, combinades amb testimonis d'àrees turístiques, farien pensar que part de la població està anant a passar la Setmana Santa a les segones residències. Rayo ha reconegut "un petit repunt" en el trànsit per carretera registrat ahir, però hi ha tret ferro, tot afirmant que "el nivell de trànsit d'ahir va ser un 81,8% inferior al d'un dia equivalent de l'any anterior". "És una reducció molt important", ha manifestat, i ha assegurat que les retencions es devien a "controls que pretenen assegurar que la mobilitat és de viatges autoritzats".\nPer altra banda, entre la Policia Nacional i la Guàrdia Civil van detenir ahir 115 persones per saltar-se el confinament, la gran majoria per part de la Policia Nacional, que, a més, ha reconegut que el nombre de detencions practicades ahir va ser un 5,5% més alt que el dia anterior.


🎨 🖌 SEGELLS PERSONALITZABLES\n €13.00 - €34.00 7\n €30.00 - €55.00 13\nSEGELL SUPERFICIE IMPRESSIÓ 14 x 7 mm. MÀXIM 1 LINEA\nSEGELL SUPERFICIE IMPRESSIÓ 24 x 9 mm. MÀXIM 3 LINEAS\nSEGELL SUPERFICIE IMPRESSIÓ 17 x 14 mm. MÀXIM 4 LINEAS\nSEGELL SUPERFICIE IMPRESSIÓ 46 x 18 mm. MÀXIM 5 LINEAS, MULTICOLOR\nSEGELL SUPERFICIE IMPRESSIÓ 57 x 22 mm. MÀXIM 6 LINEAS\nSEGELL SUPERFICIE IMPRESSIÓ 57 x 22 mm. MÀXIM 6 LINEAS, MULTICOLOR\nSEGELL SUPERFICIE IMPRESSIÓ 68 x 25 mm. MÀXIM 7 LINEAS\nSEGELL SUPERFICIE IMPRESSIÓ 68 x 25 mm. MÀXIM 7 LINEAS, MULTICOLOR\nSEGELL SUPERFICIE IMPRESSIÓ 68 x 9 mm. MÀXIM 3 LINEAS\nSEGELL SUPERFICIE IMPRESSIÓ 74 x 36 mm. MÀXIM 10 LINEAS\nSEGELL SUPERFICIE IMPRESSIÓ 74 x 36 mm. MÀXIM 10 LINEAS, MULTICOLOR\nSEGELL SUPERFICIE IMPRESSIÓ 59 x 40 mm. MÀXIM 10 LINEAS\nSEGELL SUPERFICIE IMPRESSIÓ 59 x 40 mm. MÀXIM 10 LINEAS, MULTICOLOR\nSEGELL SUPERFICIE IMPRESSIÓ 59 x 33 mm. MÀXIM 9 LINEAS\nSEGELL SUPERFICIE IMPRESSIÓ 59 x 33 mm. MÀXIM 9 LINEAS, MULTICOLOR\nSEGELL SUPERFICIE IMPRESSIÓ 49 x 29 mm. MÀXIM 9 LINEAS\nSEGELL SUPERFICIE IMPRESSIÓ 49 x 29 mm. MÀXIM 9 LINEAS, MULTICOLOR\nSEGELL SUPERFICIE IMPRESSIÓ 40 x 24 mm. MÀXIM 6 LINEAS\nSEGELL SUPERFICIE IMPRESSIÓ rodo 44 mm. MÀXIM 10 LINEAS\nSEGELL SUPERFICIE IMPRESSIÓ rodo 44 mm. MÀXIM 10 LINEAS, MULTICOLOR


Covestro presenta un creixement significatiu en volum i guanys en el tercer trimestre de l'any\nL'anunciada adquisició converteix a Covestro en un dels principals proveïdors de resines de revestiment sostenibles\nEn el tercer trimestre de 2020, Covestro va augmentar els volums bàsics en un 3,0% interanual com a resultat d'una important millora de la demanda. Aquesta evolució es va deure en gran part al creixement del volum a la regió APAC, en particular a la Xina. Al mateix temps, les vendes del grup van disminuir un 12,7% a uns 2800 milions d'euros a causa de preus de venda més baixos. Com ja es va donar a conèixer el 9 d'octubre de 2020 com a xifra clau financera preliminar, Ebitda va superar les expectatives dels mercats de capitals per al tercer trimestre de 2020 en el moment de la publicació. Aquesta xifra va créixer un 7,3% fins als 456 milions d'euros respecte al mateix trimestre de l'any anterior.\nL'augment es pot atribuir principalment a un nivell de costos per sota reeixit amb mesures de reducció de costos. El resultat net va augmentar un 21,8% fins als 179 milions d'euros, mentre que el flux d'efectiu lliure operatiu (FOCF) va créixer a 361 milions d'euros (+48,6%). Aquesta evolució va ser el resultat d'un augment del flux d'efectiu lliure operatiu i de la reducció de les sortides d'efectiu per a la inversió en actius fixos materials, segons el que es preveu.\nEl director general (CEO) de Covestro, Dr. Markus Steilemann: «Encara que la pandèmia del coronavirus continua causant incertesa, hem reaccionat conseqüentment i hem pres les mesures adequades, que ara estan donant els seus fruits. En el tercer trimestre, la demanda de les indústries dels nostres clients va experimentar un fort repunt. El creixement del volum que hem aconseguit demostra que estem atenent les necessitats dels nostres clients i oferint les solucions adequades».\nS'especifica la previsió per a tot l'any; s'incrementa la previsió de beneficis\nCovestro va confirmar les previsions per a tot l'any 2020, segons els ajustos del 9 d'octubre de 2020. Això pressuposa que les activitats econòmiques no tornaran a sofrir restriccions severes per a frenar la propagació de la pandèmia de coronavirus. El grup anticipa ara un entorn dels 1200 milions d'euros en 2020 (anterior: 700 milions d'euros a 1200 milions d'euros). Pel que fa al creixement dels volums bàsics, Covestro continua esperant una caiguda interanual. En l'actualitat, el grup anticipa un FOCF d'entre 0 i 300 milions d'euros (anterior: de -200 milions a 300 milions d'euros) i un rendiment del capital empleat (FREC) en el rang de percentatge mitjà d'un dígit (anterior: -1% a 4%).\n«La recuperació de l'impacte de la pandèmia del coronavirus s'ha desenvolupat de forma més dinàmica del que calia esperar. Per tant, en el tercer trimestre vam poder millorar considerablement els beneficis», va explicar el Dr. Thomas Toepfer, director financer (CFO) de Covestro. «A conseqüència del nostre estricte enfocament en l'eficiència, hem aconseguit un major estalvi de costos i, a més, ens hem beneficiat d'una evolució positiva dels marges. Sobre aquesta base, hem pogut augmentar les nostres previsions de beneficis per a l'any 2020. Per consegüent, tenim una gran confiança en el quart trimestre».\nCovestro passarà a ser un dels principals proveïdors de resines de revestiment sostenibles\nEl 30 de setembre de 2020, Covestro va signar un acord per a adquirir el negoci Resines i Materials Funcionals (RFM, per les seves sigles en anglès) de DSM per un preu de compra de 1610 milions d'euros. Aquesta operació constitueix un pas important per a Covestro en la seva estratègia corporativa a llarg termini d'enfortir els seus negocis sostenibles i orientats a la innovació. La integració de RFM en el segment de revestiments, adhesius i especialitats suposa una considerable expansió de la cartera de l'empresa en el mercat d'alt creixement de les resines de revestiment sostenibles.\n«L'adquisició anunciada millora la trajectòria de creixement del nostre negoci i suposa una autèntica fita en el nostre camí cap a una economia circular: amb RFM, podrem satisfer encara millor la demanda mundial de productes sostenibles i impulsar les innovacions per a la transició a una economia circular de manera encara més eficaç», va declarar Markus Steilemann.\nEl 13 d'octubre de 2020, Covestro va tancar amb èxit l'ampliació del capital previst en relació amb l'anunciada adquisició de 10,2 milions de noves accions ordinàries al portador sense valor nominal que es van col·locar entre inversors institucionals mitjançant la utilització parcial del capital autoritzat. Els ingressos bruts ascendeixen a 447 milions d'euros i s'utilitzaran per a finançar l'adquisició.\nComenta el contingut : Covestro presenta un creixement significatiu en volum i guanys en el tercer trimestre de l'any


Enganxa't al verd! - Notícies - Associació de Naturalistes de Girona\nInici > Notícies > Enganxa't al verd!\nEnganxa't al verd!\n"Enganxa't al verd" és una campanya d'educació ambiental que durà a terme l'Associació de Naturalistes de Girona (ANG) durant la tardor i que està adreçada a les entitats juvenils de Girona. T'enganxes al verd amb els NATUS?\nEn què consisteix la campanya “Enganxa’t al verd”?\nEnganxa’t al verd és una campanya d’educació ambiental adreçada a col·lectius de joves de la ciutat de Girona. Es proposa una gimcana per dur a terme entre els mesos d'octubre i novembre. Es tracta d'un joc educatiu, on el grup que assoleixi la millor puntuació de les accions realitzades serà el guanyador i obtindrà un premi (encara per definir).\nL'activitat va destinada a grups de 12 a 15 anys (aproximadament) i es desenvoluparà en grups. El nombre màxim i mínim de membres de cada grup es definirà a la trobada del dia 22, segons les necessitats dels grups participants.\nAquest projecte compta amb el suport de l'àrea de Juventut de l'Ajuntament de Girona.\nL'activitat s'adreça a grups d'entre 12 i 15 anys que formin part d'una entitat juvenil.\nCal preinscriure's a l'activitat a través del formulari d'inscripció abans del 20 de setembre.\nParticipar a la reunió informativa del dia 22 de setembre a les 19h al Centre Cívic BarriVell-Mercadal. En aquesta reunió es definiran els detalls de l'activitat segons les necessitats i suggeriments dels grups participants. És per això que és important l'assistència i es recomana la participació del grup de monitors que participaran del projecte.\nCom es desenvolupa la gimcana Enganxa't al verd?\nEl dissabte 15 d'octubre es realitzarà la jornda d'inici de la gimcana, en l’horari de 16 a 18h (lloc a concretar), amb tots els participants de la gimcana, on es donarà la benvinguda del projecte i es presentaran les activitats, així com les normes i criteris de valoració del jurat.\nLa gimcana constarà de 4 proves o activitats de temàtica ambiental: consum responsable, canvi climàtic, territori i riu Ter\nCada grup disposarà de 6 setmanes per desenvolpar les activitats, organitzant-se de la forma que més els convingui i segons la disponibilitat que tinguin. El 26 de novembre finalitza el termini per a la realització de les activitats.\nLa realització de les activitats s'haurà d'acreditar de la manera que es detallarà a la presentacio del 15 d'octubre, i no s'acceptarà cap document passades les 23:59h del dia 26 de novembre.\nEl grup guanyador obtindrà un premi o podrà participar d’una activitat gratuïta de temàtica ambiental.\nEl 9 de desembre es comunicarà el veredicte del jurat i es contactarà amb el grup guanyador per tal de definir els detalls del premi (a concretar a la reunió del dia 22) i que es realitzarà al llarg del mes de desembre (data proposada: 17 de desembre).\nPer qualsevol dubte o aclariment ens podeu trucar al 972 223 638 o bé escriure'ns a voluntariat@naturalistesgirona.org o bé a info@naturalistesgirona.org.